Zhantas/Cleaned-Uzbek_Wikipedia huggingface dataset:
Andijon uyezdi

Andijon uyezdi — Turkiston general-gubernatorligi, Fargʻona viloyatining maʼmuriy-hududiy birligi. Maʼmuriy markazi — Andijon shahri.

 Geografiyasi 
Uyezd Fargʻona viloyatining shimoliy-sharqiy qismida joylashgan boʻlib, Semirechensk va Sirdaryo viloyatlari bilan chegaradosh boʻlgan. Maydoni 13 333,2 kv. verst. Yer yuzasi togʻli boʻlib, baland Fargʻona tizma tizmalaridan tashkil topgan. Sunʼiy sugʻorish sharoitidagi vodiylar dehqonchilik uchun qulay boʻlgan, togʻ tizmalarining yon bagʻirlarida keng yaylovlari boʻlgan.

 Tarixi 
uyezd 1876-yilda Qoʻqon xonligining Rossiya imperiyasiga qoʻshib olinib, Fargʻona viloyati tashkil etilgandan soʻng tashkil topgan. uyezdning ilk rahbari Smirnov boʻlgan (boshqa da Semyonov). Arxiv ning birida Andijon uyezdi boshligʻi podpolkovnik Koshiyevskiy boʻlgani, 1866-yil 8-avgustdan praporshik lavozimida harbiy qismda xizmat qilgani, 1876-yil 6-martdan Andijon uyezd boshligʻining katta yordamchisi boʻlib xizmat qilgani, oʻzbek tilini yaxshi bilgani, mahalliy tilda erkin yozishni bilgani qayd etilgan. 1876-yildan 1917-yil oktyabr toʻntarishiga qadar butun Andijon uyezdi aholisi, hududi uyezd boshligʻi tomonidan cheklanmagan huquq vakolatlar orqali boshqarilgan. uyezd boshligʻi bevosita Fargʻona oblast harbiy gubernatoriga boʻysungan.

 Maʼmuriy boʻlinishi 

Uyezd yer oʻlchovchisi V.Kolodovkinning 1890-yili tuzgan („Karta Andijanskogo uyezda Ferganskoy oblasti“) xaritasida Andijon uyezdi tarkibiga 22 volost boʻlgan.
 
+ Volostlar Volostlar Asl nomi Hozirgi hududi Baliqchi , Andijon viloyati Norin , Namangan viloyati Xaqulobod , Namangan viloyati Izboskan , Andijon viloyati Oltinkoʻl , Andijon viloyati Xakan Yorboshi Magir Novkent Qoʻqonqishloq Bozorqoʻrgʻon Oyim , Andijon viloyati Qoʻrgʻontepa , Andijon viloyati Qorasuv Oʻsh viloyati,
 Andijon viloyati Koʻgart Jalaquduq , Andijon viloyati Maylisoy Mosi Kenkolqoragir Qorakoʻlsarisuy Jalolobod Chankent 
 

 Aholisi 
1900-yilda uyezdda 351 187 kishi istiqomat qilgan. Aholisi sartlar, qipchoqlar, qirgʻizlar va oz sonli ruslardan iborat boʻlgan.

 

Turkum:Oʻzbekiston tarixi
Turkum:Qirgʻiziston tarixi
Turkum:Rossiya tarixi
Turkum:Fargʻona viloyati uyezdlari
Vladimir Kotin

Vladimir Georgiyevich Kotin (ruscha: Vladimir Georgievich Kotin; 1962-yil 28-mart, Moskva, SSSR) — yakka holda konkida uchish boʻyicha musobaqalarda qatnashgan sovet figurali uchuvchisi. SSSR chempioni, Yevropa chempionatining toʻrt karra kumush medali sovrindori va 1978-yilda oʻsmirlar oʻrtasida jahon chempioni. Vladimir Georgiyevich hozirda murabbiy boʻlib faoliyat yuritadi.

 Faoliyati 
Vladimir 5 yoshida konkida uchishni boshlagan. Dastlab u „Spartak“ (Leningrad), 1980-yillarda esa „Dinamo“ (Moskva) sport jamiyati sharafini himoya qilgan. Vladimir birinchi muvaffaqiyatiga 1978-yilda Sverdlovsk shahrida boʻlib oʻtgan SSSR xalqlarining IV qishki Spartakiadas turnirida oʻsmirlar toifasida gʻoliblikni qoʻlga kiritganida erishgan, soʻng oʻsmirlar oʻrtasidagi jahon chempionatida 2-oʻrinni qoʻlga kiritgan. 1979-yilda SSSR chempionatida uchinchi oʻrinni egallagan. 1980-yilda milliy terma jamoaga kirgan va 1981-yilgi Yevropa chempionatida 6-oʻrindan joy olgan. Vladimir 1983-yilgi Yevropa chempionatida erkin dastur namoyishida eng qiyin elementni bajarib, 3-oʻrinni egallagan. Kotinning koʻzga koʻringan yutugʻi 1985—1988-yillardagi Yevropa chempionatida toʻrtta kumush medal (bundan tashqari, 1985-yilda erkin dasturda gʻolib chiqqan) boʻlgan. 1986-yilgi Jahon chempionatida Kotin qisqa va erkin dastur boʻyicha uchinchi (5,9 ball bilan) oʻrinni oldi, ammo yakuniy natija boʻyicha atigi 9-oʻrindan joy oldi.

 Murabbiylik faoliyati 
Vladimir Kotin 1998-yildan boshlab murabbiy E. A. Chaykovskayaga figurali uchuvchilar M. Butirskaya, Yuliya Soldatova, Lyudmila Nelidina va Sergey Davidov va boshqalar bilan ishlashda yordam bera boshlagan. Birga ishlovchi murabbiylar oʻzlarining katta muvaffaqiyatlariga 1999-yilda Butirskaya jahon chempionatida chempion boʻlganida, Soldatova esa uchinchi oʻrinni egallaganida erishganlar.

 Natijalari 
Musobaqa/yil 1978 ㅤ 1979 ㅤ 1980 ㅤ 1981 ㅤ 1982 ㅤ 1983 ㅤ 1984 ㅤ 1985 ㅤ 1986 ㅤ 1987 ㅤ 1988 ㅤ Qishki Olimpiya oʻyinlari 8 6 Jahon chempionatlari 9 11 9 8 5 4 4 Yevropa chempionati 6 7 5 6 2 2 2 2 SSSR chempionati 3 2 3 2 7 - 1 3 Jahon chempionati (oʻsmirlar) 2

 

Turkum:Moskvada tugʻilganlar
Turkum:Yashayotgan insonlar
Turkum:1962-yilda tugʻilganlar
Turkum:28-martda tugʻilganlar
Turkum:Rossiyalik figurali uchuvchilar
Şamil Alâdin

Şamil Alâdin (oʻzbekcha: Shamil Said oʻgʻli Alyadinov; ; 1912-yil 12-iyul, Qrim, Nogornoye qishlogʻi — 1996-yil 21-may, Simferopol, Qrim) — qrim-tatar millatiga mansub nosir, shoir va tarjimon. Oʻzbekiston SSRda xizmat koʻrsatgan sanʼat va madaniyat xodimi. „Yildiz“ jurnali bosh muharriri (1980—1985).
left|thumb|250x250px| Mutaxassislar uyi (eski Şamil Alâdin yashagan joy)

 Mukofot va unvonlari 
Oʻzbekiston SSRda xizmat koʻrsatgan sanʼat va madaniyat arbobi kabi unvonlar sohibi.

 

 
 Memorial sayt

Turkum:Hurmat Belgisi ordeni sohiblari
Turkum:Qrim-tatar shoirlar
Turkum:Sovet yozuvchilari
Turkum:Oʻzbekiston yozuvchilari uyushmasi aʼzolari
Turkum:Oʻzbekiston SSRda xizmat koʻrsatgan madaniyat xodimlari
Baby

„Baby“ – kanadalik qoʻshiqchi Justin Bieber va amerikalik reper Ludacris ijro etgan qoʻshiq. Bieberning My World 2.0 nomli debyut albomiga asosiy singl oʻlaroq kiritilgan. Qoʻshiq matni Bieber, Ludacris va R&B-qoʻshiqchi The-Dream tomonidan yozilgan. Taronaga Christina Milian va Tricky Stewart (Bieber bilan „One Time“ singlida birga ishlagan) prodyuserlik qilishgan.

Qoʻshiqni 2010-yil 18-yanvardan raqamli yuklab olish mumkin boʻlgan. Qoʻshiq chiqarilgandan soʻng toʻgʻridan-toʻgʻri efirga uzatilgan. U tanqidchilardan ijobiy baholarga sazovor boʻlgan va omma qoʻshiqning soʻzlari va xorini maqtashgan.

Qoʻshiq tijoriy muvaffaqiyatga erishdi, jumladan Fransiya va Shotlandiyada xit-paradlarida birinchi oʻrinni egalladi va Buyuk Britaniya, Kanada, AQSh, Avstraliya, Norvegiya, Yaponiya, Irlandiya, Vengriya, Belgiya (Flandriya), Slovakiya, Yangi Zelandiya chartarida birinchi oʻntalikka kirdi. „Baby“ qoʻshigʻi Fransiyada 2010-yilning eng mashhur toʻrtinchi singliga aylandi.

Qoʻshiq klipi savdo markazida, bouling-zalida suratga olingan. Videoda Drake, Lil Twist va Tinashe kabi qoʻshiqchilarning bir nechta kadrlari mavjud boʻlib, Bieber videoda sevgan qizining orqasidan yuradi. 2013-yil may oyi holatiga koʻra, qoʻshiq Amerika Qoʻshma Shtatlarida 3,9 million raqamli yuklash orqali sotilgan va mamlakatda „Diamond“ sertifikatiga ega boʻlgan.

Rasmiy klip YouTubeʼda eng koʻp koʻrilgan 40-video va 2021-yil iyul holatiga koʻra YouTubeʼda eng koʻp yoqmadi tugmachasi bosilgan toʻrtinchi video va Youtubeʼda eng koʻp yoqmadi tugmchasi bosilgan ikkinchi musiqiy klip boʻlgan. Klip 2010-yilning 12-iyulida Lady Gaganing „Bad Romance“ klipidan tomoshalar soni boʻyicha oʻzib ketgan. Bieber qoʻshiqni bir necha marta ijro etgan, jumladan „Saturday Night Live“ koʻrsatuvida va "American Idol" dasturining toʻqqizinchi mavsumida kuylagan. Shuningdek, Bieber 2010 Juno Awards taqdirlash masrosimida Drake bilan qoʻshiqning remiks versiyasining akustik talqinini ijro etdi. Buyuk Britaniyada yozib olingan rasmiy remiksda britaniyalik hip-hop ijrochi Chipmunk ishtirok etgan.

 Trek-list 

 Reliz tarixi 
Mintaqa Sana Format 2010-yil 18-yanvar Raqamli yuklab olish 2010-yil 26-yanvar Radio 2010-yil 29-yanvar Raqamli yuklab olish 2010-yil 22-fevral 2010-yil 5-mart Faqat CD 2010-yil 22-fevral 2010-yil 7-mart Raqamli yuklab olish

 

Turkum:2009-yil qoʻshiqlari
Turkum:Justin Bieber qoʻshiqlari
Turkum:Ingliz tilidagi qoʻshiqlar
Cadillac XT6

Cadillac XT6 – General Motors tomonidan ishlab chiqarilgan avtomobil. Avtomobil 2019-yil 12-yanvarda Shimoliy Amerika xalqaro avtosalonida taqdim etilgan„2020 Cadillac XT6 3-row crossover debuting in Detroit“ from Motor Authority (January 2019)„2020 Cadillac XT6 Debuts With Three Rows, Bold Styling, Refined Luxury“ from GM Authority (January 12, 2019)„2020 Cadillac XT6 Nails the Three-Row Part, Needs Work on the Luxury Part“ from Car & Driver (January 12, 2019)„2020 Cadillac XT6: A Lincoln Aviator Competitor It Is Not“ from Cars.com (January 14, 2019)„2020 Cadillac XT6: Caddy Makes Its Overdue Return to the Three-Row Crossover Market“ from The Drive (January 14, 2019).

 Sotilishi 
Kalendar yili Qoʻshma Shtatlar Xitoy 2019 11 559 5 795 2020 22 609 26 555 2021 20 662 37 998

 

 

 
Turkum:Avtomobillar
Turkum:Cadillac avtomobillari
Turkum:AQSh avtomobillari
Stay

„Stay“ — avstraliyalik reper the Kid Laroi va kanadalik ashulachi Justin Bieberning qoʻshigʻi. Qoʻshiq Grade A Productions va Columbia Records leybli tomonidan 2021-yil 9-iyulda Laroining qayta yuklangan „F*ck Love 3: Over You“ albomida bosh singl sifatida chiqarilgan. Laroi va Bieber qoʻshiqni Haan, FnZ jamoasi aʼzolari Finatik & Zac va prodyuserlar Cashmere Cat, Charlie Puth, Omer Fedi va Blake Slatkin bilan hamkorlikda yozgan.

„Stay“ Billboard Hot 100 roʻyxatining eng yuqorisidan joy olgan va Laorining Billboard xit-paradida birinchi oʻrinni egallagan birinchi Bieberning esa sakkizinchi qoʻshigʻi boʻlgan. Undan tashqari qoʻshiq Billboard Global 200 reytingida birinchi oʻrinni egalladi. Trek 22 ta mamlakatda, jumladan, Avstraliya va Kanada, shuningdek, Germaniya, Hindiston, Gollandiya, Yangi Zelandiya, Norvegiya, Janubiy Koreya va Shvetsiya chartlarida ham birinchi oʻrinni egalladi. Shuningdek, boshqa 18 ta mamlakatda kuchli oʻntalikka kirdi. Qoʻshiq Spotify platformasida ikki milliard martta eshitilgan singlga aylandi. 2021-yil ARIA Music Awards taqdirlash marosimida qoʻshiqqa „Eng yaxshi pop-musiqa uchun“ nominatsiyasida ARIA mukofoti berildi, Laroi va Bieber esa „Eng yaxshi ijrochi uchun“ ARIA mukofotini qoʻlga kiritishdi. 2022-yilgi APRA Music Awards marosimida qoʻshiqqa „Yil qoʻshigʻi“ mukofoti berildi.

Laroi 2020-yil 20-sentyabrda qoʻshiqning bir parcha kuyini Instagram sahifasida jonli efirida ulashgan. Bieberning qoʻshiqqa qoʻshgan hissasi 2021-yil 31-mayda maʼlum boʻlgan. Qoʻshiq 2021-yil 2-iyun kuni Discord serverida toʻliq talqinda uzatilgan.

„Stay“ — bu pop rap, pop-rok va sint-pop janridagi qoʻshiq hisoblanadi.

 Mukofotlari 
 Yil Tashkilot Mukofot Natija Manba (lar) 2021 MTV Video Music Awards Song of Summer ARIA Music Awards Best Artist Best Pop Release 2022 Nickelodeon Kids' Choice Awards Favorite Music Collaboration APRA Music Awards Song of the Year Billboard Music Awards Top Hot 100 Song Top Streaming Song Top Radio Song Top Collaboration Top Billboard Global 200 Song Top Billboard Global (Excl. U.S.) Song 

 Chartlar 
 Chart (2021) Eng yuqori pozitsiyasi
 

Turkum:2021-yil qoʻshiqlari
Turkum:2021-yil singllari
Turkum:Justin Bieber qoʻshiqlari
Turkum:Canadian Hot 100 chartida birinchi oʻrinni egallagan singllar
Turkum:Daniyada birinchi oʻrinni egallagan singllar
Cadillac STS

Cadillac STS (Seville Touring Sedan) – 2004-yildan 2011-yilgacha General Motors tomonidan ishlab chiqarilgan avtomobil. STS versiyasi Xitoyda 2013-yilgacha SLS sifatida sotilgan. 

 

 

 Cadillac STS (official US website) at the Wayback Machine (archived 2011-09-12) 
Turkum:Avtomobillar
Turkum:Cadillac avtomobillari
Turkum:AQSh avtomobillari
Askar (qoʻshiq)

„Askar“ — oʻzbek xonandasi Ravshan Sobirov ijro etgan qoʻshiq. Dastlab 2000-yil eʼlon qilingan. Sobirov 2016-yil qoʻshiqni yangicha talqinda ijro etgan. Qoʻshiq soʻzini oʻzbek shoiri Oʻktam Davletov yozgan, kuyini esa Husan Sodiqov bastalagan. Qoʻshiq lya minor tonalligida ijro etilgan. Qoʻshiq uchun klip suratga olingan. Unda Sobirov askarlar bilan bir qatorda rol oʻynagan.

„Askar“ qoʻshigʻi Sobirov reperturadidagi eng taniqli taronalarning biridir. Tarona Oʻzbekistonda harbiy xizmatni oʻtayotganlar orasida mashhur boʻlib keladi. Xususan, tarona mamlakatda Vatan himoyachilari kunida keng ijro etiladi. Sobirov mazkur bayramda „Askar“ qoʻshigʻini harbiy kiyimda tez-tez ijro qiladi. 2016-yil „Afsonaviy 90“ galakonsertida Sobirov „Askar“ qoʻshigʻini ijro etayotganda sahnaning bir qismi sinib, xonanda qulab tushgan. Sobirov bunga qaramasdan kuylashda davom etgan.

 

 
 

Turkum:Ravshan Sobirov qoʻshiqlari
Turkum:2000-yil qoʻshiqlari
Turkum:Oʻzbek tilidagi qoʻshiqlar
Turkum:Husan Sodiqov yozgan qoʻshiqlar
Fatai Alashe

Abdul-Fatai Alashe (1993-yil 21-oktyabrda AQShning Michigan shtati Sautfild shahrida tugʻilgan) — amerikalik futbolchi, himoyachi hisoblanadi.

 Klublardagi faoliyati 
left|thumb|249x249px| Alashe San Jose Earthquakes safida
2015-yil boshida Abdul-Fatai Alashe „San Jose Earthquakes“ futbol klubiga 4 raqam ostida qoʻshilgan. 8-mart kuni „Dallas“ futbol klubiga qarshi oʻyinning 2-boʻlimida Matias Peres Garsiya oʻrniga maydonga tushgan Fatai MLSda debyut qildi. 23-mart kuni „Chicago Fire“ futbol klubiga qarshi oʻyinda u „San Jose Earthquakes“ futbol klubi safida birinchi golini urdi. 2015-yilgi mavsum yakunida Abdul-Fatai Alashe MLSda yilning eng yaxshi yangi futbolchisi mukofotiga nomzodlar roʻyxatidan joy olgan va natijada ikkinchi oʻrinni band etgan. 2017-yilda Abdul-Fatai Alashe „San Jose Earthquakes“ futbol klubidan USLning „Reno 1868“ futbol klubiga ijaraga oʻtgan.

2021-yil 24-martda Abdul-Fatai Alashe „Sacramento Republic“ futbol klubi bilan shartnoma imzoladi. U 30-aprelda 2021-yilgi mavsumning ochilish oʻyinida „Los Angeles Galaxy II“ futbol klubiga qarshi oʻyinda „Sacramento Republic“ futbol jamoasi safida debyut qildi. 2021-yilgi mavsum oxirida Abdul-Fatai Alashening „Sacramento Republic“ futbol klubi bilan shartnomasi yakunlangan.

 Xalqaro faoliyati 
2015-yilda 22 yoshgacha boʻlgan AQSh yoshlar terma jamoasi tarkibida Abdul-Fatai Alashe Tulon turnirda ishtirok etgan.

2015—2016-yillarda AQSh Olimpiya terma jamoasi tarkibida Abdul-Fatai Alashe 2016-yilgi Olimpiya oʻyinlarining futbol turniri saralash oʻyinlarida ishtirok etgan.

2016-yil yanvar oyida Abdul-Fatai Alashe Islandiya va Kanadaga qarshi oʻrtoqlik oʻyinlariga AQSh milliy terma jamoasiga chaqirildi, biroq jarohat olgani tufayli oʻyinlarda ishtirok eta olmagan.

 Statistika 
JamoaMavsumLigaOchiq kubokMLS kubogiJamiOʻyinGolOʻyinGolOʻyinGolOʻyinGolSan Jose Earthquakes201528210 - -292201628310 - -29320171701000180201812000 - -120FC Cincinnati20191112100132202030 - -0030Columbus Crew202000 - -0000Jami99651001047Reno 1868 FC (ijara)20172000 - -20FC Cincinnati (ijara)201871002091Jami910020111Umumiy faoliyatida108751201158

 

Turkum:Yashayotgan insonlar
Turkum:Alifbo boʻyicha futbolchilar
Turkum:Amerikalik erkak futbolchilar
Italiya — Kolumbiya munosabatlari

Italiya — Kolumbiya munosabatlari Italiya va Kolumbiya oʻrtasidagi ikki tomonlama diplomatik munosabatlardir. Davlatlar Birlashgan Millatlar Tashkiloti (BMT) va Jahon Savdo Tashkilotining toʻliq aʼzolaridir.

 Tarixi 
1502-yilda italiyalik tadqiqotchi Xristofer Kolumb (Ispaniya xizmatida boʻlganida) oʻzining toʻrtinchi sayohati davrida hozirgi Kolumbiya va Panamada yashovchi Kuna xalqiga duch keldi. Koʻp oʻtmay, dengizchi toʻxtagan hududlar Xristofer Kolumb sharafiga nomlangan. Kolumbiya 1819-yilda Ispaniyadan mustaqillikka erishdi. 1847-yilda Kolumbiya va Italiya oʻrtasida diplomatik munosabatlar oʻrnatildi.

Diplomatik munosabatlar oʻrnatilganidan koʻp oʻtmay, italiyaliklar Kolumbiyaga koʻchib oʻtishni boshladilar. Mamlakatga bir necha ming kishi, asosan, XX asr boshlarida kelgan. Ikkinchi jahon urushi davrida Kolumbiya Axis mamlakatlari (jumladan, Italiya) bilan diplomatik aloqalarini uzdi. Urush tugaganidan koʻp oʻtmay, davlatlar diplomatik munosabatlarni tikladilar.

2012-yilda Kolumbiya va Peru Yevropa Ittifoqi (Italiya ham kiradi) bilan erkin savdo shartnomasini imzoladi. Shuningdek, ikki davlat rahbarlarining bir qancha oliy darajadagi tashriflari va uchrashuvlari boʻlib oʻtdi. 2015-yil oktyabr oyida Italiya Bosh vaziri Matteo Renzi Kolumbiyaga tashrif buyurgan birinchi davlat rahbari boʻldi. 2016-yil dekabr oyida Kolumbiya prezidenti Xuan Manuel Santos Italiyaga tashrif buyurdi. Santosning tashrifi davomida Italiya hukumati Kolumbiya hukumati va FARC-AN (Kolumbiya inqilobiy qurolli kuchlari — xalq armiyasi) oʻrtasidagi tinchlik jarayonini qoʻllab-quvvatlashini bildirdi.

 Ikki tomonlama shartnomalar 
Davlatlar oʻrtasida bir qancha shartnomalar imzolangan, masalan: Diplomatik grantlar almashinuvi toʻgʻrisidagi bitim (1933); Diplomatik va xizmat pasportlarida vizani bekor qilish toʻgʻrisidagi bitim (1962); Madaniy hamkorlik shartnomasi (1963); Ilmiy-texnikaviy hamkorlik toʻgʻrisidagi bitim (1971); Daromadlarni ikki tomonlama soliqqa tortishning oldini olish toʻgʻrisidagi bitim (1979); Iqtisodiy, sanoat va texnik hamkorlik toʻgʻrisidagi bitim (1987); Muqobil tinchlik va taraqqiyot jarayonini qoʻllab-quvvatlash boʻyicha hamkorlik shartnomasi (2001) va mudofaa sohasida hamkorlik shartnomasi (2010).

 Diplomatik missiyalar 

 Kolumbiyaning Rimda elchixonasi va Milanda bosh konsulligi bor.
 Italiyaning Bogotada elchixonasi bor.

 

Turkum:Italiyaning ikki tomonlama aloqalari
Turkum:Kolumbiyaning ikki tomonlama aloqalari
Turkum:Italiyaning tashqi siyosati
Turkum:Xalqaro munosabatlar
Anjoman-e Sofla

Anjoman-e Sofla (romanizatsiya qilinganda Anjoman-e Soflá, shuningdek, Anjoman va Anjoman-Pā'īn nomlari bilan ham mashhur) — Eronning Zanjon ustoni, Zanjonrud tumani, Chaypareh-ye Pain okrugiga qarashli qishloq. 2006-yilgi maʼlumotlarga koʻra, aholi 345 nafarni tashkil qilib, ular 74 ta oiladan iborat.
Afaliya

Afaliya — tugʻma nuqson boʻlib, unda fallus (jinsiy olat yoki klitoris) boʻlmaydi. Afaliya interseks — variatsiya (oʻzgaruvchanlik) sifatida tasniflanadi.

 Sabablari 
Aniq sabablar maʼlum emas. Afaliya gormonlar miqdori yoki taʼsirining etarli emasligi bilan bogʻliq emas, balki urugʻlanishdan keyin 3 dan 6 haftagacha genital tuberkulyar shakllana olmasligi bilan bogʻliq. Kasal bolaning uretrasi perineumda ochiladi.

 Davolash 
Afaliyada kriptorxizm, buyrak displazi, mushak-skelet tizimi va yurak-oʻpka anomaliyalari kabi konjenital anomaliyalar ham tez-tez uchraydi (>50 % hollarda), shuning uchun bemorni ichki anomaliyalar uchun baholash majburiydir. Afaliya har qanday tana turida paydo boʻlishi mumkin boʻlsa-da, moyaklari boʻlganlar uchun bu sezilarli darajada qiyinroq muammo hisoblanadi va oʻtmishda baʼzida genetik jihatdan erkak chaqaloqni qiz sifatida belgilash va tarbiyalash uchun asos hisoblangan. 1950-yillarda paydo boʻlgan nazariyadan soʻng, gender ijtimoiy tuzilma sifatida faqat tarbiyaviy xususiyatga ega va shuning uchun genetik yoki miya kimyosidan qatʼi nazar, har qanday tanlangan jinsda bolani tarbiyalash mumkin. Biroq, interseks odamlar, odatda, bemor erkin mazmunli rozilik berishi va bolaning oʻz jinsini hisobga olgan holda ota-onani ragʻbatlantirishi mumkin boʻlgan yoshga etgunga qadar bolalarning jinsiy aʼzolarini majburiy jarrohlik amaliyotiga qatʼiyan qarshi chiqadi. Ota-onalar nazariyasi asosan tark etilgan va majburiy jinsiy tanlash bilan bolalarni tarbiyalashga urinishlar muvaffaqiyatli boʻlmagan.

Hozirgi vaqtda bunday bolalarni erkak jinsiga oʻtkazish tavsiya qilinadi.

Jarrohlik falloplastika texnikasining soʻnggi yutuqlari hali ham operatsiya qilishga qiziqqanlar uchun qoʻshimcha imkoniyatlarni taqdim etdiDe Castro R, Merlini E, Rigamonti W, Macedo A (2007). „Phalloplasty and urethroplasty in children with penile agenesis: preliminary report“. J. Urol. 177 (3): 1112-6, discussion 1117. doi:10.1016/j.juro.2006.10.095. PMID 17296424.Descamps MJ, Hayes PM, Hudson DA (2007). „Phalloplasty in complete aphallia: pedicled anterolateral thigh flap“. J Plast Reconstr Aesthet Surg. 62 (3): e51-4. doi:10.1016/j.bjps.2007.04.014. PMID 17574944.

 Uchrashi 
Afaliya kam uchraydigan kasallik boʻlib, 1989-yilda atigi 60 ta holatSkoog SJ, Belman AB (1989). „Aphallia: its classification and management“. J. Urol. 141 (3): 589-92. doi:10.1016/S0022-5347 (17)40903-7. PMID 2918598. va 2005-yilda 75 ta holat qayd etilganChibber PJ, Shah HN, Jain P, Yadav P (2005). „Male gender assignment in aphallia: a case report and review of the literature“. Int Urol Nephrol. 37 (2): 317-9. doi:10.1007/s11255-004-7974-0. PMID 16142564.. Biroq, interseks holatlarining stigmasi va shifokorlar oʻrtasida aniq statistik maʼlumotlar va yozuvlarni yuritish bilan bogʻliq muammolar tufayli, xabar qilinganidan koʻra koʻproq holatlar mavjud.

 

Turkum:Kamyob kasalliklar
Turkum:Kasalliklar
Lewis Morgan

Lewis Morgan (1996-yil 30-sentabrda Shotlandiyada tugʻilgan) s hotlandiyalik futbolchi, „New York Red Bulls“ klubi va Shotlandiya terma jamoasi qanot himoyachisi hisoblanadi.

 Klublardagi faoliyati 
Lewis Morgan „Rangers“ va „St.Mirren“ futbol klublari tarbiyalanuvchisi hisoblanadi. 2014-yil 27-sentabrda u Shotlandiya premyer ligasida „Celtic“ futbol klubiga qarshi oʻyinda debyut qilgan. 2016-yilning 1-may kuni „Rangers“ futbol klubiga qarshi kechgan bahsda Lewis Morgan „St.Mirren“ futbol klubi safidagi ilk golini urdi. 2018-yil boshida Morgan „Celtic“ futbol klubi bilan 4,5 yillik shartnoma imzoladi, lekin yana olti oy „St.Mirren“ futbol klubida qoldi. U jamoa safida jami 14 ta gol urgan. Sentabr oyida „Kilmarnock“ futbol klubiga qarshi oʻyinda u „Celtic“ futbol klubi safida debyut qildi. 2019-yilning 31-yanvarida Lewis Morgan mavsum oxirigacha Angliyaning 1-liga klubi „Sunderland“ futbol klubiga ijaraga berilgan.

2020-yil 31-yanvarda Morgan MLS ligasidagi yangi „Inter Miami“ futbol klubiga oʻtdi. 1-mart kuni u 2020-yilgi mavsumning ochilish oʻyinida „Los-Angeles“ futbol klubiga qarshi oʻynadi, bu „Inter Miami“ futbol klubi va futbolchining MLSdagi debyutiga aylandi. 9-sentabr kuni „Atlanta United“ futbol klubiga qarshi oʻyinda u „Inter Miami“ futbol klubi safida gol urib, „dubl“ qayd etgan. 2020-yilgi mavsum yakunida u klubning eng qimmat futbolchisi sifatida tan olindi. 2021-yilning 8-martida Lewis Morgan „Inter Miami“ futbol klubi bilan shartnomasini uzaytirgan.

2021-yil 12-dekabrda Morgan „New York Red Bulls“ futbol klubi tomonidan 1,2 million dollar evaziga sotib olingan. U „New York Red Bulls“ safidagi debyutini 2022-yil 26-fevralda „San Jose Earthquakes“ futbol klubiga qarshi mavsumning ochilish oʻyinida oʻtkazdi va oʻyinda bitta golli uzatmani amalga oshirdi. 5-mart kuni „Toronto“ futbol klubiga qarshi oʻyinda u „New York Red Bulls“ futbol klubi safidagi ilk gollarini kiritib, „xet-trik“ qayd etdi.

 Xalqaro faoliyati 
2018-yilning 30-may kuni Peruga qarshi oʻtgan oʻrtoqlik uchrashuvida Lewis Morgan Shotlandiya terma jamoasi safida debyut qilgan.

 Statistika 
JamoaMavsumLigaMilliy kubokLiga kubogiBoshqaJamiOʻyinGolOʻyinGolOʻyinGolOʻyinGolOʻyinGolSt Mirren2014—201580000000802015—20161810010302212016—201733642415146102017—20182091142112613Jami942163939211829St Mirren (ijara)2017—2018155100000165Celtic2017—201800000000002018—2019900010301302019—2020500030102182Jami1400040132312Sunderland (ijara)2018—2019171000051222Inter Miami CF2020235--102452021342---342Jami577--10587New York Red Bulls202232144311003718Umumiy faoliyatida2144310614428526658

 

Turkum:Yashayotgan insonlar
Turkum:Alifbo boʻyicha futbolchilar
Turkum:Shotlandiyalik erkak futbolchilar
Gergey Antal

Gergeli Antal (tugʻ. 1985-yil 20-mart, Budapesht) — vengriya shaxmatchisi, grossmeyster (2011). „Miskols“ klubi tarkibida Vengriya jamoaviy chempionatining ikki karra gʻolibi, talabalar oʻrtasida Vengriya va AQSh chempioni, 2003-yilda Vengriya terma jamoasi tarkibida yoshlar (18 yoshgacha) Yevropa jamoaviy chempionati gʻolibi.

 Sportdagi faoliyati 
Gergeley Antal 1990-yillarning ikkinchi yarmida bir nechta yosh toifalarida Vengriya chempionligini qoʻlga kiritgan, shuningdek, 1995-yilda 10 yoshgacha boʻlgan oʻgʻil bolalar oʻrtasida Yevropa chempionatida 4-oʻrinni egallagan. 21-asrning boshlarida u vengriyaning eng kuchli shaxmatchilaridan biriga aylandi va 2000-yilda xalqaro master unvoniga sazovor boʻldi. 2001-yilda Antal Vengriya chempionatida 16 yoshgacha yosh toifasida birinchi oʻrinni, Yevropa chempionatida esa xuddi shu toifada 3-7 oʻrinlarni boʻlishdi. Keyinchalik u ikki marta 20 yoshgacha boʻlgan Vengriya chempionati gʻolibiga aylandi. 2000, 2002 va 2003-yillarda Antal Vengriya terma jamoasi tarkibida (18 yoshgacha) yoshlar oʻrtasidagi Yevropa terma jamoasi chempionatida qatnashgan, soʻnggi yillarda jamoa bilan oltin medallarni qoʻlga kiritgan va ikkinchi doskada eng yaxshi natijani koʻrsatgan. Oʻsha yillarda „Mishkols“ klubida oʻynab, ikki marta (1999/2000 va 2000/2001-yilgi mavsumda) Vengriya jamoaviy chempionati gʻolibiga aylandi.

2006-yilda Antal Vengriya talabalar chempionatida birinchi oʻrinni boʻlishadi va Susan Polgar murabbiyligi ostida 2009-yil avgust oyida Texas Texnika universitetida oʻqiyotganda AQSH talabalari oʻrtasida chempion boʻldi. 2010-yilda universitetni iqtisodiyot mutaxassisligi boʻyicha tamomlagan Antal Budapeshtdagi turnirda uchinchi grossmeysterlik ballini qoʻlga kiritdi va grossmeyster unvonini oldi.

 Natijalar jadvali 
Yil Shahar Turnir + − = Natija Joy 2002 yil Budapesht 1-shanba GM 2002 5 0 6 11 tadan 8 tasi 2008 yil Obervart 30-chi ochiq Obervart guruhi A 5 0 toʻrtta 9 tadan 7 tasi 2010 yil Budapesht Birinchi shanba GM 2010-yil oktyabr 6 bitta 2 9 tadan 7 tasi labbock 2010-yilgi ziravorlar kubogi kuzi toʻrtta bitta toʻrtta 9 tadan 6 tasi 

 Reyting oʻzgarishi 

 

 

Turkum:Yashayotgan insonlar
Turkum:1985-yilda tugʻilganlar
Turkum:Shaxmat grossmeysterlari
Turkum:20-martda tugʻilganlar
Turkum:Alifbo boʻyicha sportchilar
Turkum:Vengriya shaxmatchilari
Sven Fischer

Sven Fischer (1971-yil 16-aprelda tugʻilgan) — sobiq nemis biatlonchisi. U WSV Oberhof 05 klubida mashgʻulot oʻtkazgan va unga Frank Ullrich va Fritz Fisher (milliy murabbiylar) va Klaus Sibert (klub murabbiyi) murabbiylik qilgan. 2006—2007-yilgi biatlon mavsumidan soʻng u nafaqaga chigan.

 Yoshligi 
Fischer boʻyi 1.85 m va ogʻirligi 85 kg, Tyuringiyaning Shmalkalden shahrida (avvalgi Sharqiy Germaniya) tugʻilgan. Uning yengil atletika boʻyicha steʼdodi erta kashf etilgan va uchinchi sinfdayoq u haftasiga uch marta BSG Werkzeugkombinat sport klubida mashgʻulot oʻtkazgan. Beshinchi sinfda oʻz yoshi toifasida tuman chempioni boʻlgan.

1983-yil sentyabr oyida Kinder-und Jugendsportschule (KJS) maktab-internati uni biatlon boʻyicha yoshlar stipendiyasiga qabul qilgan. 1989-yilda imtihondan soʻng armiyaga sport oʻqituvchisi boʻlish uchun oʻqishga kirgan. Germaniyaning qayta birlashishi va Berlin devorining qulashi va keyinchalik Sharqiy va Gʻarbiy Germaniya armiyalarining birlashishi uni 1990-yilda armiyani tark etishga majbur qilgan.

Fischer Xolmenkollen changʻi festivalida sakkizta biatlon gʻalabasiga ega, uchtasi yakkalik (1995-yil, 1999-yil va 2004-yillar), ikkitasi sprintda (1995-yil, 1999-yil), ikkita esa taʼqib qilishda (2002-yil, 2004-yil) va bittasi ommaviy startdagi (2001-yil) gʻalabalardir.

 Faoliyati 
Fischer ikki marta (1996—1997-yil va 1998—1999-yil) Jahon kubogini yutgan, ikki marta ikkinchi (1993—1994-yil va 2004—2005-yil) va uch marta uchinchi (1995—1996-yil, 1997—1998-yil va 1999—2000) boʻlgan. 2004—2005-yilgi mavsumda Fisher Jahon kubogida atigi oʻn bir ochko farq bilan ikkinchi boʻlgan, agar u yilning soʻnggi poygasida qatnashganida, katta ehtimol bilan oltin medalni qoʻlga kiritgan boʻlar edi, ammo sovuq tufayli uni oʻtkazib yuborishga toʻgri kelgan.

 Biatlon natijalari 
Barcha natijalar Xalqaro biatlon ittifoqidan olingan.

 Olimpiya oʻyinlari 
8 ta medal (4 ta oltin, 2 ta kumush, 2 ta bronza)
MusobaqaYakkalik Sprint Taʼqib qilishOmmaviy start Estafeta1994-yil Lillexammer Bronza 7 Oltin——1998-yil Nagano 16 29 Oltin——2002-yil Solt-Leyk Siti 29 Kumush 12Kumush—2006-yil Turin 17 Oltin Bronza 17 Oltin

 *Taʼqib qilish musobaqa sifatida 2002-yilda qoʻshilgan, ommaviy start esa 2006-yilda qoʻshilgan.
Chiyar (Zanjon)

Chiyar (romanizatsiya qilinganda Chīyar) — Eronning Zanjon viloyati, Zanjon tumanidagi Zanjonrud-e Bala okrugiga qarashli qishloq. 2006-yilgi maʼlumotlarga koʻra, Chiyar aholisi 623 nafarni tashkil qilib, ular 165 ta oiladan iborat boʻlgan.
Italiya — Urugvay munosabatlari

250px|thumb|Italiya va Urugvay davlatlarining xaritada joylashuvi. Yashil rangda Italiya, sariq rangda Urugvay koʻrsatilgan.Italiya — Urugvay munosabatlari Italiya va Urugvay oʻrtasidagi ikki tomonlama diplomatik munosabatlardir. Italiyaning Montevideoda elchixonasi va 4 ta faxriy konsulligi (Koloniya del Sakramento, Montevideo va Paysanduda) bor. Urugvayning Rimda elchixonasi, Milanda bosh konsulligi va 4 ta faxriy konsulligi (Bolonya, Genuya, Livorno va Venetsiyada) mavjud.

 Tarixi 
Ikki davlat oʻrtasidagi diplomatik munosabatlar Italiya birlashishidan oldin ham uzoq tarixga ega boʻlgan: Sardiniya Qirolligi 1834-yilda Montevideoda vakillik konsulligiga ega boʻlgan.

Italiya Urugvay tarixida asrlar davomida muhim rol oʻynagan: Montevideoga birinchi koʻchmanchilar Italiyadan kelgan. XIX asrning ikkinchi yarmi va 20-yillarning birinchi oʻn yilliklarida Urugvayga minglab italiyalik muhojirlar kelgan. Hozirgi vaqtda Urugvayning har ikkinchi aholisi italyan ildizlariga ega. XX asrning oxirida migratsiya oqimi oʻzgardi: Italiya pasportiga ega boʻlgan minglab urugvayliklar Italiyaga koʻchib ketishdi.  

2019-yilda Urugvayda 125 000 kishi italyan pasportiga ega boʻlgan, ularning koʻpchiligi ikki xildagi italyan va urugvaylik fuqarolikka ega

Ikkala davlat ham Birlashgan Millatlar Tashkilotining toʻliq aʼzosi.

Montevideoda Italiya savdo palatasi mavjud.

 Ikki tomonlama kelishuvlar 
250px|thumb|Italiyaning Montevideodagi elchixonasi.
Har ikki xalq bir qancha shartnomalarni imzoladilar, masalan, Doʻstlik, savdo va dengizchilik shartnomasi (1843); Ekstraditsiya shartnomasi (1881); Ikki davlat oʻrtasida chorva mollarini tashish toʻgʻrisidagi bitim (1976); Ijtimoiy sugʻurta shartnomasi (1985); Texnik hamkorlik shartnomasi (1988); Investitsiyalarni ragʻbatlantirish va himoya qilish toʻgʻrisidagi bitim (1990); Filmni birgalikda sur'atga olish shartnomasi (2004); Mudofaa sohasida hamkorlik shartnomasi (2017); Sud ishlari boʻyicha kelishuv (2019); Daromad soligʻi boʻyicha ikki tomonlama soliqqa tortishni bartaraf etish hamda soliq toʻlashdan boʻyin tovlashning oldini olish toʻgʻrisidagi bitim (2019) va Madaniy va ilmiy hamkorlik toʻgʻrisidagi bitim (2019)

 Davlat tashriflari 
Urugvay aholisining deyarli yarmi italyan millatiga mansub boʻlganligi sababli ikki xalq oʻrtasidagi munosabatlar ham siyosiy, ham madaniy jihatdan yaqin boʻlib qolgan. Ikki davlat rahbarlari oʻrtasida bir necha bor oliy darajadagi tashriflar boʻlib oʻtgan. 1985-yil 1-martda Italiya Bosh vaziri Bettino Kraxi Xulio Mariya Sanguinettining Urugvay prezidenti lavozimiga kirishish marosimida ishtirok etdi. 2005-yil oktyabr oyida Urugvay Prezidenti Tabare Vaskes Italiyaga tashrif buyurdi. 2013-yil may oyida Urugvay prezidenti Xose Muxika Italiyaga davlat tashrifi bilan keldi. 2017-yil mart oyida Italiya prezidenti Serjio Mattarella Urugvayga tashrif buyurdi.

 

Turkum:Italiyaning ikki tomonlama aloqalari
Turkum:Urugvayning ikki tomonlama aloqalari
Turkum:Italiyaning tashqi siyosati
Turkum:Xalqaro munosabatlar
As If It's Your Last

„As If Itʼs Your Last“ (koreyscha: 마지막처럼) — Janubiy Koreyaning „Blackpink“ nomli qizlar guruhi tomonidan yozilgan qoʻshiq. Trek 2017-yil 22-iyun kuni YG Entertainment leybli orqali mustaqil singl sifatida chiqarilgan va raqamli savdo nuqtalariga taqdim etilgan. Qoʻshiq Teddy Park, Brother Su va Choice37 tomonidan yozilgan, prodyuserlik esa Future Bounce, Teddy Park va Lydia Paek tomonidan amalga oshirilgan. Musiqiy jihatdan „As If Itʼs If Itʼs Your Last“ synth-pop, house, reggae va moombahton janridagi qoʻshiq.

Tijoriy jihatdan qoʻshiq K-pop Hot 100 chartida ikkinchi, Gaon Digital Chart xit-paradida uchinchi hamda Billboard World Digital Songs chartida esa birinchi oʻrinni egallagan. 2018-yilda Janubiy Koreyada singl 2 500 000 dan ortiq raqamli yuklab olingan va 100 million marta oqimda uzatilgan. Yaponiyada qoʻshiq Yaponiya Yozuv Industriyasi Assotsiatsiyasi (RIAJ) tomonidan oltin sertifikatga ega boʻlgan. „Blackpink“ singlni "Inkigayo" va „Show“ hamda „Music Core“ musiqiy dasda qoʻshiq chiqarilgandan keyingi haftalar ichida jonli ijrolari bilan ommaga targʻib qilgan.

 Kompozitsiyasi 
„As If Itʼs Your Last“ qoʻshigʻi „Blackpink“ning bugunga qadar eng hayajonli va quvnoq qoʻshigʻi sifatida tasvirlanadi. „Blackpink“ aʼzosi Jisoo guruh oʻz qoʻshiqlarida shu paytgacha faqat „Black“ (Qora) — jiddiylikni targʻib qilganini va bu yangi singl „Pink“ yaʼni, yorqin va shoʻxlikni oʻz ichiga olganini aytgan. Qoʻshiq synth-pop, home, reggae va moombahton janrida chiqarilgan.

 Mukofotlari 
+Mukofot va nominatsiyalar Yil Tashkilot Mukofot Natija Manba (lar) 2017 Melon Music Awards Best Dance — Female Song of the Year 2018 Golden Disc Awards Digital Bonsang (Main Prize) Digital Daesang (Grand Prize) 

+Musiqiy dastur mukofotlari Dastur Sana Havl. Inkigayo 2017-yil 2-iyul 2017-yil 9-iyul 2017-yil 16-iyul 

 Chartlar 
 Chart (2017) Eng yuqori pozitsiyasi Australia Streaming Audio Visual Tracks (ARIA) 30 Finland Digital Song Sales (Billboard) 7 France Download (SNEP) 180 Japan Hot 100 (Billboard) 19 Malaysia (RIM) 4 New Zealand Heatseekers (RMNZ) 3 Janubiy Koreya (Gaon) 3 Janubiy Koreya (K-pop Hot 100) 2 UK Independent Singles (OCC) 45US World Digital Song Sales (Billboard) 1

 Chiqarilish tarixi 
+ Mintaqa Sana Format Leybl Manba (lar) Turli xil 2017-yil 22-iyun 

 

Turkum:2017-yil qoʻshiqlari
Turkum:Blackpink qoʻshiqlari
Ikromxoja madrasasi

Ikromxoja madrasasi — Buxoro madrasasi. Hozirgi kunda madrasa saqlanib qolmagan.
Ikromxoja madrasasi 1898-yilda Ikromxoʻja guzarida, Buxoro amirligida hukmronlik qilgan Amir Abdulahadxon davrida, Ikromxoja tomonidan bunyod etilgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Madrasa pishiq gʻisht, yogʻoch va ganchdan qurilgan boʻlib, 4 ta xom gʻisht va yogʻochdan hujralar va 1 ta darsxonasi mavjud boʻlgan. Madrasa gʻarbida Mirzaxoja hovlisi, shimolida qabriston va Sharofatoy binti Qurbonoy hovlisi, sharqida Idrisxoja hovlisi, janubida esa guzar masjidi boʻlgan. Voqif madrasa uchun Azizon guzaridagi ikkita doʻkonni va ikkichi qavatidagi 4 hujrali saroyni, Buxoro shahri Shimoli rudda Qasri ishrat mavzesidagi 14 tanob yerni vaqf qilgan. Madrasaga Ikromxojaning oʻzi mutavvali boʻlib, u vafot etganidan soʻng ushbu vazifani uning avlodlari bajarishgan. Ushbu madrasada toʻqqiz nafar talaba tahsil olgan. Ikromxoʻja madrasasi vaqf hujjati oʻlchami 33,5 x 179 smni tashkil etib, tili forsiy nastaliqda yozilgan. Ushbu vaqf hujjati Buxoro amiri Amir Abdulahadxon davrida, qozi ul-quzzot Mir Badriddin va boshqa amaldorlar muhri bilan tasdiqlangan. Sadri Ziyo Ikromxoja madrasasida 5 ta hujralar boʻlganligini yozib qoldirgan.
Ikromxoja madrasasi 4 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan. 

 

Turkum:Buxoro madrasalari
Turkum:Buxoro meʼmoriy yodgorliklari
Abdulloh kotib madrasasi

Abdulloh kotib madrasasi — Buxoro madrasasi. Hozirgi kunda madrasa saqlanib qolmagan.
Abdulloh kotib madrasasi XIX asrda Mulla payravi guzarida, Buxoro amirligida hukmronlik qilgan Amir Abdulahadxon davrida, Abdulloh kotib tomonidan bunyod etilgan. Mulla payravi guzarida asosan mudarrislar, immomlar va savdo ahli istiqomat qilgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Birinchi vaqf hujjatida „Mulla Abdulloh Moʻysafid Aʼmr valadi mulla Qurbon Maymanagiy foxirayi Buxoroyi sharifda hijriy 1307-yili safar oyida (1889-yil), mulla Payravi guzaridagi hovlisini vaqf qiladi“. Madrasa gʻarbida Akrom oqsoqol hovlisi, sharqida Inoyatullaxoja hovlisi, sharqi va janubida koʻcha mavjud boʻlgan. Abdulloh kotib hovlisi toʻrtta pastki va 3 ta yuqorigi hujra va darvozadan iborat boʻlgan. Hovli madrasa sifatida talabalar oʻqishi uchun topshirilgan. Madrasa voqifi bitta guruchfurshchilik va bitta qassobchilik doʻkonini vaqf qiladi. Vaqf mulkiga Abdulloh kotibning oʻzi mutavvali boʻlgan va u vafot etsa uning vazifasini qozikalon bajargan. Vaqf hujjatida ushbu madrasada 6 ta hujrada 12 nafar talaba yashaganligi koʻrsatilgan. Madrasa 1 ta hujrasi darsxona uchun ajratilgan. Madrasaga oid yana bir vaqf hujjati boʻlib, 1891-yilda rasmiylashtilgan. Madrasa uchun Abdulloh kotib qogʻozfurushlik doʻkonini vaqf qiladi. Madrasada faoliyat koʻrsatgan mudarrislar toʻgʻrisida ham maʼlumotlar keltirilgan. Unda Mulla Qudratulloh maoshi 12 tilla, mulla Abdukarim maoshi 4 tillani tashkil etgan. 1903—1904-yillarda ushbu madrasada mulla Idrisxoja mudarrislik qilganligi toʻgʻrisida vaqf hujjatlarida maʼlumotlar mavjud. Sadri Ziyo Abdulloh kotib madrasasida 8 ta hujralar boʻlganligini yozib qoldirgan.
Abdulloh kotib madrasasi 8 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan. 

 

Turkum:Buxoro madrasalari
Turkum:Buxoro meʼmoriy yodgorliklari
Kuchak madrasasi

Kuchak madrasasi — Buxoro madrasasi. Hozirgi kunda madrasa saqlanib qolmagan.
Kuchak madrasasi XVI asrning ikkinchi yarmida Soʻzangaron guzarida, Buxoro xonligida hukmronlik qilgan Abdullaxon II davrida, Kuchak oʻgʻlon tomonidan bunyod etilgan. Soʻzangaron guzari da Kuchak oʻgʻlon guzari deb ham nomlangan. Madrasa toʻgʻrisida shoir Mutribiy Samarqandiy Asiriyga bagʻishlagan maʼlumotlarida keltirib oʻtgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Vaqf hujjatlarining birida madrasada faoliyat olib borayotgan mulla Shahobiddin va uning maoshi 7 tilla boʻlganligi toʻgʻrisida maʼlumot berilgan. Bundan tashqari Sadr mufti askar Mir Badriddin arznomasida Kuchak madrasasida dars bergan mulla Abdulloh toʻgʻrisida ham maʼlumot keltirilgan boʻlib, maoshi 7 tillani tashkil etgan. Kuchak oʻgʻlon shayboniy Abdullaxon IIning sadoqatli odamlaridan biri boʻlgan. Kuchak oʻgʻlon 1583-yil Andijon va Fargʻonada shayboniy Mahdi sulton va Hodi sultonga qarshi olib borilgan kurashlarda Abdullaxon II ga katta yordam beradi. Bu davrda Kuchak oʻgʻlon 60 yoshni qarshilagan edi. U jasur, kuchli va saxovatli boʻlish bilan birga ilm-fanga katta eʼtibor qaratgan. Sadri Ziyo Abdulloh kotib madrasasida 10 ta hujralar boʻlganligini yozib qoldirgan. Kuchak madrasasi XX asrning boshlarida vayron boʻlgan.
Kuchak madrasasi 10 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan. 

 

Turkum:Buxoro madrasalari
Turkum:Buxoro meʼmoriy yodgorliklari
Turkiy dunyoning oliy ordeni

thumb| Prezident Nursulton Nazarboyev Turk dunyosining oliy ordenini tashkilot raisidan qabul qilmoqda. (2019)
Turkiy dunyoning oliy ordeni Turkiy davlatlar tashkilotining eng oliy ordenidir. Orden bir vaqtning oʻzida aʼzo mamlakatlardan birining davlat rahbari yoki hukumat rahbari boʻlgan tashkilot raisi tomonidan beriladi. 2019-yilda ta’sis etilgan orden Turk dunyosiga koʻrsatgan beqiyos xizmatlarini e’tirof etadi.

 Dizayn 
Buyurtma ozarbayjonlik rassom Adam Yunisov tomonidan yaratilgan. U butunlay qoʻlda ishlangan. Orden dizayni Turkiy davlatlar tashkiloti gerbi atrofida katta doira atrofida toʻplangan 6 turkiy davlatni ifodalovchi 6 dona sakkizburchak yulduzlardan iborat. Sakkiz daraja oltin va olmos turkiy dunyoning oliy ordenini tashkil qiladi. Olti yulduzning har birining tepasida olmos bor, bu Turkiy davlatning porloq kelajagi va boy madaniy tarixini bildiradi. Aranjirovka oltinning bir-biriga bogʻlangan sakkiz qatlamidan iborat. Toʻrtta oltin boʻlak va kulondagi qoʻshimcha oltin konnektorlarga ishlab chiqarish mobaynida 400 gramm oltin ishlatilgan.

Katta olmoslar turkiy dunyo yoritayotgan yorqinlik ramzi sifatida 18 ta kichik olmos bilan oʻralgan. Markazdagi olti burchakli yulduz turkiy dunyoning qudratini ifodalaydi. Buyurtmaning oʻrtasida, shuningdek, qoʻlda ishlangan emal bilan toʻliq boʻyalgan tashkilotning nishoni ham bor.

 Mukofotlanganlar 
 Sana Portret Ism Mansabi Manba 1 2019-yil 15-oktyabr center|138x138px Nursulton Nazarboyev Qozogʻiston sobiq prezidenti 2 2021-yil 12-noyabrcenter|144x144px Ilhom Aliyev Ozarbayjon prezidenti 3 2022-yil 11-noyabrcenter|134x134px Rejep Tayyip Erdogʻan Turkiya prezidenti 4 2022-yil 11-noyabrcenter|154x154px Gurbanguli Berdimuhamedov Turkmaniston xalq kengashi raisi 52023-yil 3-noyabrcenter|133x133pxShavkat MirziyoyevOʻzbekiston Respublikasi Prezidenti

 Yana qarang 

 Oʻzbekistonning orden va medallari

 

 
 Turkiy dunyo oliy ordenining yaratilishi
Munisa Rizayeva

Munisa Rizayeva (1986-yil 21-oktyabrda tugʻilgan) – oʻzbek qoʻshiqchisi va aktrisasi. „Koʻzlarim yana“, „Aha-oho“, „Hollywood“, „Sekin-asta“ va „Ey samo“ qoʻshiqlari ortidan shuhrat qozongan.

 Hayoti 
Munisa Rizayeva 1986-yil 21-oktyabrda Toshkent shahrida tugʻilgan. Bolaligidan musiqa va raqsga qiziqib kelgan. Onasi uni mashhur raqqosa, O‘zbekiston xalq artisti Malika Ahmedovaga shogirdlikka bergan. Otasi esa uning qoʻshiqchi boʻlishini xohlamagan, ammo u yana boshqa musiqa kurslariga ham borgan. Maktabda oʻqiyotgan vaqtida u oilasi bilan Londonga koʻchib oʻtgan. Keyinchalik esa London joylashgan Thames Valley universitetida musiqa sohasida oʻqigan. Keyin esa ikkinchi yoʻnalish sifatida Angliyaning boshqa bir nufuzli universitetida Mehmonxona biznesi va turizm yoʻnalishida ham taʼlim olgan. Uning Toshkent shahrida joylashgan mehmonxonasi bor.

2023-yil iyul oyida Munisa Rizaeva Belaruslik Arseniy Moroz bilan unashtirilgani haqida eʼlon qildi. Toʻy marosimi 2023-yil 7-sentabrda Toshkent shahrida boʻlib oʻtdi.

2024-yil 24-noyabrda u ilk bor onalik baxtini tuyib, oʻgʻil farzand dunyoga keltirgan.

 Ijodiy faoliyati 
2010-yilda Oʻzbekistonga qaytgan Munisa Rizaeva 2011-yildan boshlab sahnaga chiqishni boshladi. Uning birinchi muvaffaqiyatli taronasi „Ayrilma, yor“ boʻlib, keng auditoriya eʼtiborini tortdi. 2012-yilda ilk albomini taqdim etdi.

Rizaeva „Koʻzlarim yana“, „Aha-oho“, „Hollywood“, „Ey samo“, „Sekin-asta“ kabi qoʻshiqlari orqali Oʻzbekiston va qoʻshni davlatlarda mashhurlikka erishganhttps://music.apple.com/us/artist/munisa-rizayeva/1007353389?l=ru.

U bir nechta filmlarda ham rol oʻynagan. Jumladan, „Hay-hay qizaloq“ (2012) va „Salom Natasha“ (2014) kabi filmlarda bosh rollarda namoyon boʻlgan.

 

Turkum:1986-yilda tugʻilganlar
Turkum:Yashayotgan insonlar
Turkum:Oʻzbekistonlik ayol qoʻshiqchilar
Turkum:Oʻzbekistonlik aktrisalar
Turkum:Toshkent shahrida tugʻilganlar
Turkum:Shuhrat medali sohiblari
Shri-Lankadagi jinoyatchilik

Shri-Lankada jinoyat turli shakllarda mavjud. Jinoyat ikkita keng toifaga boʻlinadi: ogʻir jinoyatlar (ayblanishi mumkin boʻlganlar) va yengil jinoyatlar. Jinoiy javobgarlikka tortish jarayonida aqldan ozish, mastlik, zarurat va shaxsiy himoya kabi sabablarga koʻra istisnolar boʻlishi mumkin. Jinoyat uchun jazo bir nechta variantlarni oʻz ichiga oladi: jamoat ishlari, jarima, mulkni musodara qilish, ozodlikdan mahrum qilish, muassasalarda davolanish, shartli jazo, shartli jazo va oʻlim; mamlakatda oʻlim jazosi mavjud boʻlsa-da, 1976-yildan beri hech kim qatl qilinmagan. 2005-yildan boshlab jismoniy jazolar (qamchilash) bekor qilindi.

 Ayollar va bolalarga qarshi jinoyatlar 
Shri-Lanka fohishalik sanoatining yetakchilaridan boʻlib, mamlakatdagi savdoning aksariyat isteʼmolchilari chet ellik sayohatchilardir. Shunga qaramay, fohishalik bilan bogʻliq aksariyat harakatlar noqonuniy hisoblanadi. Shri-Lankada fohishalik baʼzi qoʻshni mamlakatlardagi kabi jiddiy muammoga aylangani yoʻq.

Shri-Lankada bolalar savdosi muammo hisoblanadi. Odam savdosiga uchragan bolalarning aksariyati adolatsiz, istamagan holda va gʻayriinsoniy tarzda pornografik film aktyorlari yoki jinsiy qullarga aylantiriladi.

 Korrupsiya 
Shri-Lankada korrupsiya keng tarqalgan. Indranath Keerthisinghe tomonidan „dunyodagi eng korruptsiyalashgan davlatlardan biri“ sifatida tilga olingan. Hukumat mamlakatda korrupsiyaga chek qoʻyishga harakat qildi va bir hovuch korrupsionerlar hibsga olindi va tegishli ayblovlar qoʻyildi.

 

Turkum:Jinoyatchilik
Ivan Bek

Ivan „Ivica“ Bek (1909-yil 29-oktyabr — 1963-yil 2-iyun), fransuz-yugoslav futbolchisi. U 1928-yilgi yozgi Olimpiya oʻyinlarida Yugoslaviya terma jamoasi tarkibida maydonga tushgan.

 Klubdagi faoliyati 
Bek Serbiya poytaxti Belgradning Chubura tumanida tugʻilgan. Uning otasi nemis, onasi chex millatiga mansub boʻlgan. 16 yoshida u Belgradning BSK klubida oʻynay boshlagan va jamoa tarkibida 50 ta oʻyinda 51 ta gol urgan. 1928-yilda Bek Mačva jamoasiga koʻchib oʻtgan va oradan biroz vaqt oʻtib Fransiyaning Sète klubiga oʻtgan. Birinchi mavsumida u jamosi bilan kubok finaliga qadar yetib borgan, ammo Monpellierga qarshi oʻyinda 2:0 hisobida magʻlub boʻlishgan. Keyingi yil kubok finalida RC Francega qarshi oʻyinda Sete gʻalaba qozongan (3-1) Bek qoʻshimcha daqiqalarda ikkita hal qiluvchi golni kiritgan. Toʻrt yil oʻtgach, xuddi shu klub bilan Bek Fransiyada dublni qoʻlga kiritgan. Bek Urugvayda boʻlib oʻtgan birinchi FIFA jahon chempionatida Yugoslaviyaga toʻrtinchi oʻrinni egallashiga yordam bergan. Bek va uning jamoasi Belgraddan Marselga poyezdda yoʻl olgan. Ular Marselga kelgach, ikkinchi toifali ekipaj kemasida Urugvayga yoʻl olishgan.

 Xalqaro faoliyati 
Xalqaro miqyosda Bek Yugoslaviya Qirolligi (yetti oʻyin, toʻrtta gol) va Fransiya (beshta oʻyin) sharafini himoya qilgan. Yugoslaviya terma jamoasi safida u 1927-yilda Bolgariyaga qarshi oʻyinda (2:0) debyut qilgan. 1928-yilda Amsterdamda boʻlib oʻtgan Olimpiya turnirida qatnashgan va 1930-yilda Yugoslaviya terma jamoasi safida oʻtkazilgan futbol boʻyicha Jahon chempionatida uchta gol urgan. 1933-yilda Bek Fransiya fuqaroligini olgan va oʻz ismini Ivan Bek deb oʻzgartigani. 1935-yil fevral oyida u birinchi marta Fransiya terma jamoasidan chaqiruv olgan.

 Xalqaro faoliyati 
+Ivan Bek tomonidan kiritilgan xalqaro gollar roʻyxati# Sana Joy Raqib Hisob Natija Musobaqa 1 1930-yil 14-iyul Estadio Gran Parque Central, Montevideo, Urugvay 2-0 2-1 1930 FIFA Jahon chempionati 2 1930-yil 17-iyul Estadio Gran Parque Central, Montevideo, Urugvay 1-0 4-0 1930 FIFA Jahon chempionati 3 3-0

 Yutuqlari 
FC Sète

 Fransiya chempioni: 1934-yil
 Fransiya kubogi: 1930, 1934

 

Turkum:Alifbo boʻyicha futbolchilar
Turkum:Fransiyalik erkak futbolchilar
Turkum:Yugoslaviyalik erkak futbolchilar
Turkum:Futboldagi erkak hujumchilar
100 metrga toʻsiqlar osha yugurish

220x124px|thumb|alt=2012-yil. Brilliant Liga musobaqalari| Brilliant Liga musobaqalari, 2012-yil
100 metrga toʻsiqlar osha yugurish – Yengil atletikaning ayollar oʻrtasidagi yugurish ga kiradi. Tezlikni, sprinterlik qobiliyatlarini va toʻsiqlardan oshib oʻtish texnikasini talab qiladi. 1932-yildan Olimpiada dasga kiritilgan. 100 metrga toʻsiqlar osha yugurish musobaqalari faqat yozda 400 metrlik rezina qoplamali stadionlarda oʻtkaziladi.

 Rekordlar 
+RekordVaqtSportchiDavlatSanaJoyJahon12.12 sTobi Amyusan24-iyul 2022Yudjin, Olimpiya12.26 sJasmin Kamacho-Kvinn5-avgust 2021Tokio,Yevropa12.21 sYordanka Donkova20-avgust 1988Stara-Zagora, Osiyo12.44 sOlga Shishigina27-iyun 1995Oʻzbekiston13.00 sValentina Kibalnikova25-iyun 2016Toshkent

 Tarixi 
110 metrga yugurish boʻyicha birinchi rasmiy musobaqa 1922-yilda oʻtkazilgan. 1948-yilgi Olimpiada oʻyinlarida Niderlandiyalik yuguruvchi Fransinye Blankers Kunning 4 oltin medalni qoʻlga kiritishi bu masofa tarixidagi hozirgacha eng yorqin natija hisoblanadi.

Hozirgi kunda Avstraliyalik, Germaniyalik, AQSH, Nigeriya va Yamaykalik sprinterlar bu masofada eng kuchlilar hisoblanishadi. Ayniqsa Nigeriyalik Tobi Amyusan 2022-yilda AQSHning Yudjin shtatida boʻlib oʻtgan Jahon chempionatida hammani hayron qoldirib, masofani 12.12 soniyada bosib oʻtdi va AQShlik Kendra Harrisonning 2016-yildan beri oʻzgarmay kelayotgan rekordini yangiladi. Uning natijasi 12.20 soniya edi.

Oʻzbekistonlik sportchilar orasida Valentina Kibalnikova, Lidya Podsepkina va Xurshida Xolliyevalar bor. Valentina Kibalnikova Rio-De-Janeyroda bo'lib oʻtgan Olimpiada oʻyinlari ishtirokchisi va Oʻzbekiston rekordchisi hisoblanadi.

 Qoidalar 
Sportchilar bu masofada pastki start texnikasini egallagan holda kolodkalardan chiqishadi. Toʻsiqlar balandligi ayollar uchun 840 mm ni tashkil qiladi. Masofa oxirigacha 10 ta toʻsiqdan oshib oʻtib yugurish talab qilinadi. Toʻsiqlarning orasi 8.5 metrdan qilib joylashtiriladi.

100 metrga toʻsiqlar osha yugurishda sprinterlik qobiliyatlari juda muhim hisoblanadi. Odatda yuqori toifadagi sportchilar toʻsiqlar orasidagi masofani 3 qadamda bosib oʻtishadi. Toʻsiqlarning ustidan oʻtayotganda ularga tegib ketmaslik va shu bilan bir qatorda tezlikni yoʻqotmaslik lozim. Ayollar uchun toʻsiqlar balandligi erkaklarnikiga qaraganda pastroq va orasidagi masofa ham kamroq. Shuning uchun erkaklar va ayollar texnikasi uncha katta farq qilmaydi.

 

Turkum:Yengil atletika
Turkum:Sport